Преди време поръчах игра от eBay. Играта беше с невалиден код, за това исках да я върна и да получа парите си обратно. eBay поискаха потвърждение от трето лице във сферата с игрите че кодът е невалиден. Свързах се с магазин Pulsar, те провериха кода и се свързаха с производителите на играта – както се опасявах, кодът беше невалиден. Получих документа с потвърждение че кодът за играта е невалиден и го прикачих в eBay. Спечелих case-a, следователно върнах играта на германеца от който я купих и си получих парите обратно. Няколко месеца по-късно 05.02.2018 (Февруари) получавам писмо че съм съден за измама и че крайният срок в който мога да се защитя е 04.01.2018 (Януари) и разбира се аз няма как да се върна назад във времето за да се защитя. След това съм получавал на няколко пъти писма, но винаги съм ги игнорирал; Преди месец ме спряха на границата с Гърция и трябваше да давам някакви си показания и да ми снимат личната карта защото съм “имал проблеми в Германия”. Сега видях в пощенската кутия че пак имам писмо от там. Да го взема ли или да го игнорирам отново? Как да процедирам? Направо не вярвам че това се случва. Писах един имейл вчера до съдът там за да обясня какво се случва и да попитам какъв е статуса на цялото нещо, но започвам да се притеснявам и не знам какво да направя. Моля за препоръки! 




Съдят ме от чужбина за измама? Какво да правя? Помощ!
=====================================================

 

Препоръчително е да се консултирате с немски адвокат или български адвокат, който има познания по наказателно право в Германия, като съветът ми е да не игнорирате писмата, които получавате от немския съд. 


Поздрави,  

адв. Николина Митова  

0898 303092


